

***UNITATEA CONSOLIDATĂ PENTRU IMPLEMENTAREA PROGRAMELOR IFAD***

**Termeni de referință pentru**

**Servicii de consultanță**

pentru

*Selectarea specialistului atestat pentru Controlul calității lucrărilor de construcții (Diriginte șantier) pentru supravegherea lucrărilor civile la reconstrucția lacului de acumulare a apei pentru irigare în s. Corestăuți r-nul Ocnița*

*finanțat în cadrul Proiectelor IFAD în anul 2025*

*Ref Nr: 41/25 TRTP*

**Data depunerii: 08 Iulie 2025**

**Prefața**

Acești termeni de referință au fost pregătiți de către CPIU IFAD și se bazează pe prima ediție a modelului de documente standard de achiziții pentru termenii de referință emis de IFAD, disponibil la [www.ifad.org/project-procurement](http://www.ifad.org/project-procurement) Prezentul document trebuie să fie utilizat pentru procurarea de servicii în cadrul proiectelor finanțate de IFAD.

IFAD nu garantează integralitatea, acuratețea sau traducerea, dacă este cazul, sau orice alt aspect legat de conținutul acestui document

**Termeni de referință (TOR)**

*Selectarea specialistului atestat pentru Controlul calității lucrărilor de construcții (Diriginte șantier) pentru supravegherea lucrărilor civile la reconstrucția lacului de acumulare a apei pentru irigare în s. Corestăuți r-nul Ocnița, finanțat în cadrul Proiectelor IFAD în anul 2025*

**1. Clientul**

Clientul acestei sarcini este Unitatea Consolidată pentru Implementarea Programelor IFAD (UCIP IFAD), care este responsabilă pentru gestionarea și implementarea zilnică a Proiectului Îmbunătățirea capacităților pentru transformarea zonei rurale(TRTP), care a stabilit un istoric solid și bine recunoscut pentru gestionarea competentă și diligentă a programelor IFAD anterioare și în derulare.

**2. Contextul țării**

Exemplele evoluțiilor economice din ultimul timp au schimbat decisiv ritmurile de dezvoltare, iar flexibilitatea și adaptabilitatea la schimbările climatice au devenit factori imperativi pentru o supraviețuire economică. Tendințele curente au rezultat în conștientizarea importanței vitale de a planifica minuțios proiectele investiționale, dar și afacerile în condițiile schimbărilor climatice dar și a unei concurențe sporite pe piață.

Proiectele IFAD în Moldova sunt concepute de a acordă suport antreprenorilor din zona rurală de a face fată provocărilor, în special celor legate de schimbările climatice. Activitățile prevăzute în cadrul Programelor IFAD sunt implementate de către UCIP IFAD în colaborare și/sau prin intermediul prestatorilor de servicii, a instituțiilor financiare partenere, dar și a furnizorilor de echipamente, în contextul prezentării ofertelor de preț pentru bunurile ce urmează a fi procurate din sursele financiare al Proiectelor IFAD.

**3. Contextul proiectului**

|  |  |
| --- | --- |
| **Proiectul** | Îmbunătățirea capacităților pentru transformarea zonei rurale (TRTP) |
| **Lansarea** **Proiectului** | 13/01/2021 |
| **Finalizarea Proiectului** | 30/03/2027 |
| **Obiectivele Proiectului** | * sporirea capacității de producție, a rezistenței la riscurile economice, de mediu și climatice, precum și accesul la piețe a populației sărace din mediul rural (în special a tinerilor, femeilor și micilor producători); * îmbunătățirea nivelului de viață al populației rurale din Republica Moldova, reducerea sărăciei și migrației din zona rural. |
| **Aria de implementare**  **Grupul țintă** | * Proiectul are acoperire națională - cu prioritate în zonele mai vulnerabile din punct de vedere climatic și în zonele defavorizate din întreaga țară. * Grup țintă: fermierii mici și micro, tineri antreprenori, femei antreprenoare, grupuri de producători |
| **Componentele Proiectului TRTP** | **Componenta 1: Transformarea economică reziliență**   * *Sub-componenta 1.1 Consolidarea rezistenței la schimbările climatice* * *Subcomponenta 1.2 Dezvoltarea businessului agricol*   **Componenta 2: Finanțarea antreprenorialului**   * *Subcomponenta 2.1. Credite disponibile pentru tineri și femei antreprenori* * *Subcomponenta 2.2. Dezvoltarea sectorului de finanțare a mediului rural* |

Scopul Proiectului este stimularea creșterii economice rurale pe scară largă și reducerea sărăciei prin asistenta tehnică si financiară acordată locuitorilor din mediul rural al Republicii Moldova. Sub componenta 1.1 ”Consolidarea rezistenței la schimbările climatice” din cadrul proiectului TRTP este concepută pentru a sprijini investițiile în irigare la scară mică a fermierilor mici (până la 50 ha) și implementării tehnologiilor inteligente adaptate la schimbările climatice. Tipurile de investiții eligibile în cadrul acestei activități include investițiile în sisteme de irigare la scară mică.

**4. Contextul Sarcinii / Activităților**

În cadrul prezentei licitații UCIP IFAD va selecta în mod individual un Diriginte șantier (responsabil tehnic) atestat în *Categoria 4. Construcţii hidrotehnice și pentru îmbunătățiri funciare*; sau Lucrări specializate și instalații aferente construcțiilor *Categoria 1. Instalații și rețele exterioare de alimentare cu apă și canalizare.* Sarcina responsabilului tehnic selectat în cadrul prezentei licitații va implica supravegherea proiectului de infrastructură și anume construcția sistemului de irigare finanțat în cadrul Proiectul Îmbunătățirea Capacităților pentru Transformarea Zonei Rurale IFAD VIII.

**5. Obiective generale**

Funcţia Diriginte șantier (responsabilului tehnic) are drept scop organizarea şi realizarea supravegherii directe a lucrărilor civile de construcție a proiectului de infrastructură care se va executa în baza documentației proiectului tehnic/specificațiilor tehnice și în conformitate cu condițiile contractului, care urmează a fi semnat între Angajator și compania de construcții (Contractor). Responsabilul tehnic va activa sub controlul direct al Angajatorului şi în cooperare cu beneficiarul de proiect format din agenți economici și Primărie (în continuare “Client”).

**6. Obiectivele Sarcinii / Activităților**

Diriginte șantier (responsabilul tehnic) va asigura supravegherea și verificarea corectă pe toată perioada execuţiei lucrărilor de construcţie, inspectarea tuturor aspectelor în legătură cu desfăşurarea proiectului respectând toate normele calităţii, corespunderea standardelor calitative şi a specificaţiilor cantitative descrise în documentaţia proiectului tehnic anexată la contractul încheiat de Beneficiar cu Contractorul.

Diriginte șantier își va exercita activitatea în corespundere cu prevederile [Codului Urbanismului și Construcțiilor (CUC) nr. 434 din 28.12.2023](https://www.legis.md/cautare/getResults?doc_id=136282&lang=ro), cu modificările și completările ulterioare și își va exercita activitatea în corespundere cu programul de lucrări al antreprenorului și graficul efectuării vizitelor pe șantierul de lucru unde va fi obligat să își petreacă majoritatea timpului destinat lucrărilor de supraveghere. Diriginte șantier (responsabilul tehnic) va întocmi şi va ține la zi Registrul de evidenţă a lucrărilor de construcţie verificate.

**7. Domeniul de activitate**

Diriginte șantier (responsabilul tehnic) va prezenta interesele angajatorului, primăriei și grupului – client de-a lungul executării lucrărilor de construcții (inclusiv de la etapa inițială de obținere a autorizației de construcție până la recepție finală a sistemului de irigare) și va avea următoarele obligații și activități cheie*:*

1. Să acorde asistenţă Primăriei la obţinerea autorizaţiei de construire şi avizelor prevăzute de lege şi înregistrarea obiectului la Inspecţia de Stat în Construcţii;
2. Să aducă la cunoştinţă conţinutul proiectului în detalii Primăriei şi Grupului - Client;
3. Să acorde asistenţă tehnică Primăriei şi Clientului la transmiterea șantierului destinat construcției de la Beneficiar la Contractor pentru a începe lucrările de construcţie; să predea împreună cu Clientul amplasamentul lucrărilor de bază (inclusiv trasarea axelor geodezice, alte elemente de adaptare la teren) contractorului, indicându-i acestuia dacă pe amplasament sunt reţele subterane şi să supravegheze ca acestea să nu fie deteriorate, precum şi măsurile pe care trebuie să le ia, ca să nu aducă prejudicii vecinătăților);
4. Să supravegheze/verifice existenţa atât la contractor cât şi la sub-contractori a licenţelor, autorizaţiilor, atestatelor sau altor documente strict necesare şi corespunzătoare ce permit executarea lucrărilor contractate şi să ia măsuri pentru stoparea oricăror lucrări în cazul, retragerii, suspendării sau expirării unor astfel de documente, prezentând imediat un raport în acest sens Primăriei, Clientului şi Angajatorului;
5. Să studieze desenele tehnice şi documentele operaţionale referitor la implementarea proiectului; să verifice corespunderea lucrărilor ce urmează să fie executate cu cele trecute în autorizaţia de construire, respectarea tuturor prevederilor din autorizaţia de construire;
6. Să verifice dacă prevederile documentaţiei de proiect corespund cu situaţia la faţa locului şi să sesizeze Clientul, Angajatorul şi proiectantul despre eventualele neconcordanţe, pentru soluţionare;
7. Să accepte executarea lucrărilor de construcţie numai în bază de desene tehnice de execuţie elaborate conform prevederilor legislaţiei RM, verificate, ștampilate de către ÎS SERVICIUL DE STAT PENTRU VERIFICAREA ȘI EXPERTIZAREA PROIECTELOR ȘI CONSTRUCȚIILOR şi anexate la contractul între beneficiar şi contractor; materialele şi elementele de construcţie utilizate sau introduse în operă să fie însoţite de certificate de conformitate a calității, rapoarte de încercări sau analize;
8. Să nu permită Contractorului sau oricărui altui sub-contractor să introducă în operă nici un material înainte ca să verifice documentele de provenienţă, calitatea materialelor şi a elementelor de construcţie, certificatele de conformitatea calității şi alte documente în care este indicată calitatea acestuia;
9. Să verifice calitatea elementelor de construcţie ce se realizează în atelierele proprii ale contractorului;
10. Să cunoască sistemul de control al calităţii (verificări şi încercări de laborator) întocmit de contractor;
11. Să stopeze execuția lucrărilor de construcție în cazul în care s-au produs defecte grave de necorespundere a calității sau abateri de la prevederile proiectului de execuție, si/sau necorespunderea calității materialelor utilizate în construcție conform documentelor prezentate;
12. Să prezinte informaţie despre componenţa şi numărul angajaţilor, care vor fi implicaţi în procesul de executare a lucrărilor în cadrul realizării proiectului de infrastructură;
13. Să aprobe orice înlocuire propusă a personalului cheie al Contractantului doar dacă calificările şi abilităţile relevante sunt în mod substanţial egale sau mai înalte decât cele ale personalului enumerat în Grafic, prezentat de Contractant.
14. Să supravegheze personal obținerea şi la necesitate să obţină toate avizele sau aprobările necesare pe parcursul realizării proiectului şi inclusiv, la orice etapă de realizare sau finalizare;
15. Să verifice şi să avizeze:
16. procedurile tehnice de executare a lucrărilor;
17. graficele de executare a lucrărilor aferente exigenţelor esenţiale;
18. procesele verbale privind lucrările ascunse;
19. procesele verbale despre depistarea lucrărilor neexecutate, dar prezentate spre plată;
20. Să supravegheze zilnic procesul de executare a lucrărilor de construcție în cadrul proiectului, efectuate de către contractor sau de oricare alt sub-contractor;
21. Efectuarea controlului şi completarea documentelor de execuţie necesare pentru rapoartele de lucrări executate prezentate de Contractor;
22. Verificarea și semnarea volumelor de lucrări și materiale, efectuarea supravegherii corespunderii calităţii lucrărilor de construcţie şi completarea Registrului de evidență, în caz de necesitate să întocmească orice abatere/necorespundere a lucrărilor/materialelor;
23. Verificarea în teren și avizarea proceselor verbale a antreprenorului privind lucrările executate;
24. Informarea imediată a Angajatorului în cazul depistării includerii în dările de seamă privind lucrările executate a unor lucrări care de fapt nu au fost efectuate ;
25. Conlucrarea cu Contractorul în vederea identificării problemelor şi raportarea lor imediată către Primărie, Client şi Angajator;
26. Să stopeze executarea lucrărilor de construcţie în cazul în care s-au produs defecte de calitate sau abateri de la prevederile proiectului de execuție;
27. Să ia masuri imediate de corectare sau refacere a lucrărilor constatate ca fiind necorespunzătoare;
28. Să informeze imediat conducerea companiei de construcţie despre măsurile necesare de întreprins pentru lichidarea deficienţelor constatate şi excluderea repetării lor;
29. Să informeze UCIP IFAD, Grupul – Client, Primăria și Organul naţional de dirijare în construcţii în cazul în care realizarea şi exploatarea construcţiilor nu corespund calităţii şi pot pune în pericol viaţa oamenilor, a bunurilor acestora, a societăţii şi a mediului înconjurător;
30. Să solicite avizul proiectantului pentru lichidarea deficienţelor care afectează exigenţele esenţiale la lucrările de construcţie sau a abaterilor de la proiect;
31. Să prezinte rapoartele săptămânale către Beneficiari și UCIP IFAD;
32. Să monitorizeze respectarea termenului de terminare a lucrărilor de construcţie conform contractului semnat cu Contractantul, informarea imediată UCIP IFAD privind potențialele întârzieri în executarea lucrărilor de construcție a obiectului de către Contractant, obstacolele create de către Primărie și grupul de clienți (Client) dacă acestea apar precum și în cazul neexecutării obligațiilor de bază din partea Contractantului să informeze imediat Primăriei, Grup Client (Client) și Angajatorul;
33. Promovarea procedurilor Angajatorului şi asigurarea transparenţei implementării proiectului în rândurile beneficiarilor.
34. Să ia măsuri pentru a termina lucrările de construcţie în termenii specificați în contract;
35. Să asigure controlul executării lucrărilor conform graficului prezentat de antreprenor precum și conform termenilor specificate în contract. La fel să asigure verificarea executării lucrărilor până la darea obiectului în exploatare și comportamentul proiectului de infrastructură pe perioada de garanție;
36. Să asigure recepția lucrărilor de construcții la terminarea lucrărilor şi recepția finală a lucrărilor la expirarea perioadei de garanţie;
37. Să completeze împreună cu contractorul Cartea Tehnică a construcției, să o prezinte la comisia de recepţie și predarea acesteia către proprietar;
38. Să întocmească şi să completeze Cererea de efectuare a plăţilor şi să o prezinte spre aprobare Beneficiarului;

**8. Consolidarea capacităților și transferul de cunoștințe**

Diriginte șantier (responsabilul tehnic) va presta serviciile cu toată perseverenţa şi profesionalismul, conform tehnicilor şi practicilor acceptate în general şi standardelor naționale și internaționale de calitate în procesul de pregătire a lucrărilor civile de construcție, în procesul executării lucrărilor civile de construcție și la etapa de terminare și recepție finală a lucrărilor civile de construcție.

**9. Rapoartele și calendarul rezultatelor**

Diriginte șantier (responsabilul tehnic) va conlucra cu antreprenorul care va executa lucrările civile de construcție și va respecta strict graficul prezentat de către compania de construcție precum și va reprezenta interesele UCIP IFAD, Grupului – Client și Primăriei pe parcursul a tuturor etapelor implementării proiectului, după cum urmează:

1. Etapa de pregătire a lucrărilor civile de construcție;
2. Etapa executării lucrărilor civile de construcție;
3. Etapa de terminare a lucrărilor civile de construcție
4. Perioada de răspundere pentru defecte
5. Etapa recepție finală/darea în exploatare a construcției.

Diriginte șantier (responsabilul tehnic) atestat răspunde în mod solidar cu proiectantul de asigurarea nivelului de calitate corespunzător exigenţelor esenţiale. Responsabilul tehnic va raporta Specialistului în Dezvoltarea Proiectelor de Infrastructură UCIP IFAD săptămânal formele completate a registrului zilnic de evidență conform legislației în vigoare și formelor UCIP IFAD. Diriginte șantier (responsabilul tehnic) va respecta cu strictețe graficul de execuție și va raporta în formă scrisă progresul fizic actual în teritoriu.

Responsabilul tehnic va raporta imediat specialiștilor UCIP IFAD, Grupul – Client și Primăriei depistarea/apariția unor deficiențe precum și va comunica măsurile necesare de a fi întreprinse pentru lichidarea acestora și excluderea repetării lor.

Orice abatere/necorespundere diriginte șantier (responsabilul tehnic) este obligat să raporteze imediat specialiștilor UCIP IFAD, Grupului – Client și Primăriei. Toate informația necesară de a fi raportată adițional la registrul completat și formele UCIP IFAD va fi prezentată în formă scrisă fie în formă de scrisoare/solicitare/demers/constatare etc.

Toate rapoartele și informațiile solicitate mai sus în prezentul capitol vor fi prezentate fizic la sediul UCIP IFAD și anume Specialistului în Dezvoltarea Proiectelor de Infrastructură, care poate solicita responsabilului explicații/justificări/dovezi a informației prezentate în rapoarte.

**10. Calificările și experiența consultantului**

1. Domeniile de atestare obligatorie solicitate sunt Categoria 4. Construcţii hidrotehnice și pentru îmbunătățiri funciare; Categoria 1. Instalații și rețele exterioare de alimentare cu apă și canalizare; Domeniile de atestare conform Regulamentului cu privire la atestarea specialiștilor care desfășoară activități în construcții aprobat prin Hotărârea Guvernului nr.743/2024, inclusiv conform Regulamentului de atestare modificat prin HG nr.207 din 30.03.2022;
2. Diriginte șantier (responsabilul tehnic) trebuie să aibă experiență anterioară la supravegherea lucrărilor de construcție a cel puțin unui proiect de aceiași valoare și complexitate în ultimii 2 ani;
3. Diriginte șanier (responsabilul tehnic) trebuie să aibă experiență profesională în supravegherea lucrărilor de construcție a sistemelor de irigare și/sau a sistemelor de alimentare cu apă potabilă minim 5 ani;
4. UCIP IFAD este în drept de a anula licitația la orice etapă de concurs din motivul imposibilității acoperirii financiare ori din motiv de necorespundere a ofertelor la cerințele stabilite în documentele de licitație sau din alte motive justificate;
5. Diriginte șantier (responsabilul tehnic) va fi angajat pe bază de contract pe perioada de construcție a obiectului, care va fi valabil până la semnarea Actului de recepție finală a lucrărilor;
6. Numai diriginte șantier (responsabilii tehnici) incluși în lista scurtă vor recepționa Cererea pentru ofertă tehnică și financiară (Request for Proposal);

IMPORTANT!

1. Același diriginte șantier (responsabil tehnic) poate manifesta interesul în cadrul licitațiilor și supraveghea concomitent în caz că va fi selectat nu mai mult de 2 proiecte cu finanțare din cadrul Programelor UCIP IFAD;

**Criteriile de calificare pentru lista scurtă**

|  |  |  |
| --- | --- | --- |
| **Poziția** | **Criterii de apreciere** | **Punctaj Inițial** |
| **I** | **Calificare Generală** | **15** |
| 1.1 | Studii superioare în domenii relevante: inginerie agricolă, inginerie hidraulică, inginerie civilă sau alte domenii conexe sistemelor de irigare (Diplomă de licență, master etc.) | 10 |
| 1.2 | Cursuri/traininguri de formare profesională în proiectarea, instalarea sau mentenanța sistemelor de irigare | 5 |
| **II** | **Experiență specifică pentru postul vacant în domeniul sistemelor de irigare** | **30** |
| 2.1 | Experiența profesională în supravegherea lucrărilor de construcție a sistemelor de irigare și/sau a sistemelor de alimentare cu apă potabilă, minim 5 ani | 15 |
| 2.2 | Experiența anterioară la supravegherea lucrărilor de construcție a cel puțin unui proiect de aceeași valoare și complexitate în ultimii 2 ani | 15 |
| **III** | **Competențe și Atestări (prin interviu pentru candidații care obțin cel puțin 32 de puncte (70%) la criteriile de mai sus 1 - 2))** | **55** |
| 3.1 | Domenii de atestare obligatorii: Categoria 4. Construcţii hidrotehnice și pentru îmbunătățiri funciare; Categoria 1. Instalații și rețele exterioare de alimentare cu apă și canalizare, conform Regulamentului de atestare modificat prin HG nr.207 din 30.03.2022 | 15 |
| 3.2 | Cunoașterea normativelor și legislației în domeniul sistemelor de irigare, gestionării resurselor de apă și protecției mediului | 15 |
| 3.3 | Abilități de întocmire a actelor/rapoartelor tehnice, inclusiv utilizarea programelor de proiectare (AutoCAD, GIS) și rapoarte fotografice | 15 |
| 3.4 | Competențe lingvistice: Cunoașterea fluentă a limbii române (maxim 6 puncte) și o bună competență în limba rusă (maxim 4 puncte), scrisă și vorbită | 10 |
| **TOTAL** | | **100** |

Responsabilul(-ii) Tehnic va fi selectat în conformitate cu procedura de selectare a consultanților individuali (ICS), conform Manualului de procurări al IFAD, care poate fi accesat prin intermediul site-ului IFAD la adresa <https://www.ifad.org/documents>. Consultantul clasat pe primul loc va fi invitat în timp util să prezinte o oferta tehnică și financiară care va fi evaluată și negociată. Punctajul de trecere pentru lista scurtă este de 70% din punctajul maxim optenabil.

**11. Locul și perioada de executare**

Obiectul de infrastructură urmează a fi construit până la finele anului 2025, va fi contractat responsabil tehnic atestat pentru supravegherea lucrărilor din următoarea localitate:

Tabelul 11.1

|  |  |  |  |
| --- | --- | --- | --- |
| **Nr** | **Localitatea** | **Denumirea obiectului de infrastructură** | **Categoria de certificare a Diriginte șantier(responsabil tehnic)** |
| **1** | **2** | **3** |
| 1. | s. Corestăuși,  r. Ocnița | Reconstrucția lacului de acumulare a apei pentru irigare | * Categoria 4. Construcții hidrotehnice și pentru îmbunătățiri funciare; * Categoria 1. Instalații și rețele exterioare de alimentare cu apă și canalizare. |

**12. Coordonarea proiectului**

Coordonarea contractelor va fi efectuată de către Specialistul în Dezvoltarea Proiectelor de Infrastructură din cadrul UCIP IFAD.

**13. Serviciile și facilitățile ce vor fi furnizate de client**

Diriginte șantier (responsabilul tehnic) își va desfășura activitatea în strânsă colaborare cu persoanele responsabile de contract din cadrul UCIP IFAD, care vor asigura suport și consultanță la implementarea activității.

De asemenea, UCIP IFAD va pune la dispoziția Diriginte șantier (responsabilului tehnic) datele de contact necesare în vederea desfășurării activităților, proiectul de execuție și alte informații necesare.

**14. Serviciile și facilitățile care urmează să fie furnizate de consultant**

Diriginte șantier (responsabilul tehnic) va fi angajat pe bază de contract pe perioada de construcție a obiectului și se încheie după semnarea Actului la recepția finală a lucrărilor.

În rezultatul implementării activităților cheie Diriginte șantier (responsabilul tehnic) va fi obligat să verifice procesul de execuție a lucrărilor și va obligat să inspecteze șantierul prin prezența sa prin cel puțin 60% din graficul lucrărilor de construcție (90 zile calendaristice) de la începerea lucrărilor. Confirmarea prezenței pe șantier va fi specificată în Registru zilnic al Prestatorului contrasemnată de către reprezentantul grupului client, care ulterior va fi prezentat Beneficiarului, UCIP IFAD.

La execuţia lucrărilor de construcţie, diriginte șantier (responsabilul tehnic) face parte din compartimentul de asigurare a calității şi are obligațiile prevăzute în activitățile cheie. Diriginte șantier (responsabilul tehnic) poartă răspunderea de execuția corectă a lucrărilor de construcţie și respectarea termenilor stabiliți în contractul cu antreprenorul. Diriginte șantier (responsabilul tehnic) va acționa în vederea soluţionării neconformităţilor, a defectelor apărute pe parcursul execuţiei lucrărilor, precum şi a deficienţelor proiectului în cazul apariției acestora.

Diriginte șantier (responsabilul tehnic) va respecta în totalitate activitățile cheie din capitolul 7.

Attn: Alexandru SCURTU, Manager Procurări

Ștefan cel Mare și Sfînt bd. 162,  Chișinău, MD-2004, bir. 1303

E-mail: [procurement@ucipifad.md](mailto:procurement@ucipifad.md) / [scurtu.alexandru@ucipifad.md](mailto:scurtu.alexandru@ucipifad.md) / [igor.tomita@ucipifad.md](mailto:igor.tomita@ucipifad.md)

[](http://www.ucipifad.md/)

[facebook-icon_32x32](https://www.facebook.com/UCIPIFAD/)   [instagram-icon_32x32](https://www.instagram.com/ucip_ifad_moldova/?hl=en)   [youtube-icon_32x32](https://www.youtube.com/channel/UCkUuUiWBgnSadHueaHFGcSA?view_as=subscriber)   [OK](https://ok.ru/ucipifad.moldova)